Lik funnet ved Lindøya i Oslo
Politiet fikk melding om likfunnet klokken 9.57. - Avdøde bar preg av å ha ligget i vannet en stund, sier Ingunn Braseth, vaktleder på kriminalvakten i Oslo politidistrikt, til NTB, Liket blir søndag fraktet til Rettsmedisinsk institutt for obduksjon og identifisering. Det er foreløpig ikke mulig å si om dødsfallet skyldes noe kriminelt.
Liket av en mann ble søndag formiddag funnet flytende i vannkanten ved Lindøya i Oslo.